2006R0885 — EL — 29.10.2008 — 002.001

Το έγγραφο αυτό συνιστά βοήθημα τεκμηρίωσης και δεν δεσμεύει τα κοινοτικά όργανα

Τροποποιείται από:

No

▼B

ΚΑΝΟΝΙΣΜΌΣ (ΕΚ) αριθ. 885/2006 της ΕΠΙΤΡΟΠΉΣ

της 21ης Ιουνίου 2006

για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1290/2005 του Συμβουλίου σχετικά με τη διαπίστευση των οργανισμών πληρωμών και άλλων οργανισμών και την εκκαθάριση των λογαριασμών του ΕΓΤΕ και του ΕΓΤΑΑ

ΚΕΦΑΛΑΙΟ 1

ΟΡΓΑΝΙΣΜΟΙ ΠΛΗΡΩΜΩΝ ΚΑΙ ΑΛΛΟΙ ΟΡΓΑΝΙΣΜΟΙ

Άρθρο 1

Διαπίστευση των οργανισμών πληρωμών

1. Για να τύχουν διαπίστευσης, οι οργανισμοί πληρωμών, όπως ορίζονται στο άρθρο 6 παράγραφος 1 του κανονισμού (ΕΚ) αριθ. 1290/2005, πρέπει να διαθέτουν διοικητική οργάνωση και καθεστώς εσωτερικού ελέγχου, τα οποία να είναι σύμφωνα με τα κριτήρια τα αναφερόμενα στο παράρτημα 1 του παρόντος κανονισμού (εφεξής «κριτήρια διαπίστευσης»), όσον αφορά τα εξής:

Τα κράτη μέλη δύνανται να θεσπίζουν επιπλέον κριτήρια διαπίστευσης ώστε να λαμβάνονται υπόψη το μέγεθος, οι αρμοδιότητες και τα άλλα ειδικά χαρακτηριστικά του οργανισμού πληρωμών.

2. Για κάθε οργανισμό πληρωμών, το κράτος μέλος ορίζει, σε υπουργικό επίπεδο, την αρχή η οποία είναι αρμόδια για τη χορήγηση και ανάκληση της διαπίστευσης του οργανισμού και την εκτέλεση των καθηκόντων που του ανατίθενται, δυνάμει του παρόντος κανονισμού (εφεξής «η αρμόδια αρχή»). Ενημερώνει σχετικά την Επιτροπή.

3. Η αρμόδια αρχή εκδίδει με επίσημη πράξη την απόφαση διαπίστευσης του οργανισμού πληρωμών, με βάση την εξέταση των κριτηρίων διαπίστευσης.

Η εξέταση διεξάγεται από οργανισμό που είναι ανεξάρτητος από τον προς διαπίστευση οργανισμό πληρωμών και περιλαμβάνει ειδικότερα τις ρυθμίσεις σχετικά με την έγκριση και την εκτέλεση των πληρωμών, την προστασία του κοινοτικού προϋπολογισμού, την ασφάλεια των συστημάτων πληροφορικής, την τήρηση λογιστικών βιβλίων, την κατανομή των καθηκόντων και την επάρκεια των εσωτερικών και εξωτερικών ελέγχων που αφορούν τις συναλλαγές που χρηματοδοτούνται από το Ευρωπαϊκό Γεωργικό Ταμείο Εγγυήσεων (ΕΓΤΕ) και το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ).

4. Εάν η αρμόδια αρχή δεν είναι ικανοποιημένη διότι ο οργανισμός πληρωμών δεν συμμορφώνεται με τα κριτήρια διαπίστευσης, απευθύνει στον οργανισμό οδηγίες διευκρινίζοντας τους όρους τους οποίους αυτός υποχρεούται να πληροί πριν του χορηγηθεί η διαπίστευση.

Εν αναμονή της υλοποίησης των απαιτούμενων αλλαγών, η διαπίστευση μπορεί να χορηγηθεί προσωρινά, για περίοδο η οποία καθορίζεται λαμβάνοντας υπόψη τη σοβαρότητα των προβλημάτων που διαπιστώθηκαν και δεν υπερβαίνει τους δώδεκα μήνες. Σε δεόντως αιτιολογημένες περιπτώσεις, η Επιτροπή δύναται, κατόπιν αιτήματος του ενδιαφερόμενου κράτους μέλους, να παρατείνει την εν λόγω περίοδο.

5. Η γνωστοποίηση στοιχείων που προβλέπεται στο άρθρο 8 παράγραφος 1 στοιχείο α) του κανονισμού (ΕΚ) αριθ. 1290/2005 πραγματοποιείται αμέσως μετά την πρώτη διαπίστευση του οργανισμού πληρωμών και, σε κάθε περίπτωση, πριν καταλογισθούν στο ΕΓΤΕ ή στο ΕΓΤΑΑ οιεσδήποτε δαπάνες πραγματοποιήθηκαν από αυτόν. Η εν λόγω γνωστοποίηση συνοδεύεται από δηλώσεις και έγγραφα σχετικά με:

6. Η Επιτροπή ενημερώνει την επιτροπή των γεωργικών ταμείων για τους διαπιστευμένους οργανισμούς πληρωμών σε κάθε κράτος μέλος.

Άρθρο 2

Επανεξέταση της διαπίστευσης

1. Η αρμόδια αρχή ασκεί στους οργανισμούς πληρωμών για τους οποίους είναι αρμόδια διαρκή εποπτεία, βασιζόμενη ιδίως στα πιστοποιητικά και τις εκθέσεις που συντάσσονται από τον οργανισμό πιστοποίησης δυνάμει του άρθρου 5 παράγραφοι 3 και 4, και παρακολουθεί κάθε διαπιστωθείσα ανεπάρκεια. Ανά τριετία, η αρμόδια αρχή ενημερώνει γραπτώς την Επιτροπή για τα αποτελέσματα της επίβλεψής της και αναφέρει κατά πόσον οι οργανισμοί πληρωμών εξακολουθούν να συμμορφώνονται με τα κριτήρια διαπίστευσης.

2. Τα κράτη μέλη θεσπίζουν ένα καθεστώς, το οποίο διασφαλίζει ότι οιεσδήποτε πληροφορίες βάσει των οποίων ένας οργανισμός πληρωμών δεν συμμορφώνεται με τα κριτήρια διαπίστευσης κοινοποιούνται στην αρμόδια αρχή χωρίς καθυστέρηση.

3. Σε περίπτωση που ένας διαπιστευμένος οργανισμός πληρωμών δεν πληροί πλέον ένα ή περισσότερα από τα κριτήρια διαπίστευσης ή τα πληροί με σοβαρές ελλείψεις σε βαθμό που να επηρεάζεται η ικανότητα του οργανισμού να εκτελεί τα καθήκοντά του, όπως αυτά προβλέπονται στο άρθρο 6 παράγραφος 1 του κανονισμού (ΕΚ) αριθ. 1290/2005, η αρμόδια αρχή αναστέλλει τη διαπίστευση του οργανισμού και καταρτίζει πρόγραμμα διορθωτικών μέτρων για την αντιμετώπιση των ελλείψεων που διαπιστώθηκαν εντός χρονικού διαστήματος που καθορίζεται αναλόγως της σοβαρότητας του προβλήματος, το οποίο δεν πρέπει να υπερβαίνει τους δώδεκα μήνες από την ημερομηνία αναστολής της διαπίστευσης. Σε δεόντως αιτιολογημένες περιπτώσεις, η Επιτροπή δύναται, κατόπιν αιτήματος του ενδιαφερόμενου κράτους μέλους, να παρατείνει το εν λόγω χρονικό διάστημα.

4. Η αρμόδια αρχή ενημερώνει την Επιτροπή για οιοδήποτε σχέδιο έχει καταρτίσει σύμφωνα με την παράγραφο 3, καθώς και για την εφαρμογή των εν λόγω σχεδίων.

5. Σε περίπτωση ανάκλησης της διαπίστευσης, η αρμόδια αρχή διαπιστεύει χωρίς καθυστέρηση άλλον οργανισμό πληρωμών, σύμφωνα με το άρθρο 6 παράγραφος 2 του κανονισμού (ΕΚ) αριθ. 1290/2005 και το άρθρο 1 του παρόντος κανονισμού, προκειμένου να διασφαλίσει την μη διακοπή των πληρωμών στους δικαιούχους.

6. Σε περίπτωση που η Επιτροπή διαπιστώσει ότι η αρμόδια αρχή δεν συμμορφώθηκε με την υποχρέωσή της να καταρτίσει πρόγραμμα διορθωτικών μέτρων σύμφωνα με την παράγραφο 3 ή ότι ο οργανισμός πληρωμών εξακολουθεί να παραμένει διαπιστευμένος χωρίς να έχει πλήρως εφαρμόσει το σχετικό πρόγραμμα εντός του καθορισμένου χρονικού διαστήματος, αντιμετωπίζει τις εναπομείνασες ελλείψεις σύμφωνα με τη διαδικασία εκκαθάρισης ως προς τη συμμόρφωση που προβλέπεται στο άρθρο 31 του κανονισμού (ΕΚ) αριθ. 1290/2005.

Άρθρο 3

Δήλωση αξιοπιστίας

1. Η δήλωση αξιοπιστίας που προβλέπεται στο άρθρο 8 παράγραφος 1 στοιχείο γ) σημείο iii) του κανονισμού (ΕΚ) αριθ. 1290/2005 καταρτίζεται εν ευθέτω χρόνω, ούτως ώστε ο οργανισμός πιστοποίησης να εκδώσει τη γνώμη που προβλέπεται στο άρθρο 5 παράγραφος 4 δεύτερο εδάφιο στοιχείο β) του παρόντος κανονισμού.

Η δήλωση αξιοπιστίας παρατίθεται στο παράρτημα ΙΙ και μπορεί να περιλαμβάνει επιφυλάξεις οι οποίες ποσοτικοποιούν τις δυνητικές δημοσιονομικές επιπτώσεις. Σε αυτή την περίπτωση, περιλαμβάνει ένα πρόγραμμα διορθωτικών δράσεων και ένα ακριβές χρονοδιάγραμμα εφαρμογής του.

2. Η δήλωση αξιοπιστίας βασίζεται στην αποτελεσματική επίβλεψη του καθεστώτος διαχείρισης και ελέγχου που λειτουργεί καθ’ όλη τη διάρκεια του έτους.

Άρθρο 4

Οργανισμός συντονισμού

1. Ο οργανισμός συντονισμού που προβλέπεται στο άρθρο 6 παράγραφος 3 του κανονισμού (ΕΚ) αριθ. 1290/2005 λειτουργεί ως ο μοναδικός συνομιλητής της Επιτροπής για λογαριασμό του ενδιαφερόμενου κράτους μέλους, για όλα τα θέματα που αφορούν το ΕΓΤΕ και το ΕΓΤΑΑ, σχετικά με:

2. Ο οργανισμός πληρωμών δύναται να ενεργήσει ως οργανισμός συντονισμού, υπό τον όρο ότι διασφαλίζεται η διάκριση λειτουργιών.

3. . Κατά την εκτέλεση των καθηκόντων του και σύμφωνα με τις εθνικές διαδικασίες, ο οργανισμός συντονισμού στηρίζεται σε άλλους διοικητικούς οργανισμούς ή υπηρεσίες, ιδίως σε όσους διαθέτουν λογιστική ή τεχνική εμπειρογνωσία.

4. Το ενδιαφερόμενο κράτος μέλος εκδίδει με επίσημη πράξη σε υπουργικό επίπεδο την απόφαση διαπίστευσης του οργανισμού συντονισμού, εφόσον εξασφαλίσει ότι οι διοικητικοί διακανονισμοί του οργανισμού παρέχουν επαρκή διασφάλιση ότι ο οργανισμός είναι σε θέση να εκτελεί τα καθήκοντα που προβλέπονται στο άρθρο 6 παράγραφος 3 δεύτερο εδάφιο του κανονισμού (ΕΚ) αριθ. 1290/2005.

Για τη διαπίστευσή του, ο οργανισμός συντονισμού θεσπίζει διαδικασίες οι οποίες διασφαλίζουν:

5. Το απόρρητο, η ακεραιότητα και η διαθεσιμότητα όλων των ηλεκτρονικών δεδομένων που τηρούνται από τον οργανισμό συντονισμού διασφαλίζονται από μέτρα που προσαρμόζονται στη διοικητική δομή, το στελεχιακό δυναμικό και το τεχνολογικό περιβάλλον κάθε επιμέρους οργανισμού συντονισμού. Η οικονομική και τεχνολογική προσπάθεια είναι ανάλογη των πραγματικών κινδύνων που υφίστανται.

6. Η γνωστοποίηση στοιχείων που προβλέπεται στο άρθρο 6 παράγραφος 3 πρώτο εδάφιο και στο άρθρο 8 παράγραφος 1 στοιχείο α) του κανονισμού (ΕΚ) αριθ. 1290/2005 πραγματοποιείται αμέσως μετά την πρώτη διαπίστευση του οργανισμού συντονισμού και σε κάθε περίπτωση πριν οιεσδήποτε δαπάνες για τις οποίες είναι αρμόδιος καταλογισθούν στο ΕΓΤΕ ή στο ΕΓΤΑΑ. Η εν λόγω γνωστοποίηση συνοδεύονται από την πράξη διαπίστευσης του οργανισμού, καθώς και από τα στοιχεία σχετικά με τις διοικητικές και λογιστικές συνθήκες, και τις συνθήκες εσωτερικού ελέγχου που αφορούν τη λειτουργία του.

Άρθρο 5

Πιστοποίηση

1. Ο οργανισμός πιστοποίησης που προβλέπεται στο άρθρο 7 του κανονισμού (ΕΚ) αριθ. 1290/2005 διορίζεται από την αρμόδια αρχή. Είναι λειτουργικά ανεξάρτητος από τον σχετικό οργανισμό πληρωμών και τον σχετικό οργανισμό συντονισμού και διαθέτει την απαραίτητη τεχνική ειδίκευση.

2. Ο οργανισμός πιστοποίησης διενεργεί την εξέταση του σχετικού οργανισμού πληρωμών σύμφωνα με διεθνώς αποδεκτά πρότυπα ελέγχου, λαμβάνοντας υπόψη τις κατευθυντήριες γραμμές για την εφαρμογή των εν λόγω προτύπων που έχει θεσπίσει η Επιτροπή.

Ο οργανισμός πιστοποίησης διενεργεί ελέγχους τόσο κατά τη διάρκεια, όσο και μετά τη λήξη εκάστου οικονομικού έτους.

3. Ο οργανισμός πιστοποίησης συντάσσει πιστοποιητικό στο οποίο δηλώνεται κατά πόσον έχει επαρκή εχέγγυα ότι οι λογαριασμοί που πρόκειται να διαβιβασθούν στην Επιτροπή είναι αληθείς, πλήρεις και ακριβείς, και κατά πόσον οι διαδικασίες εσωτερικού ελέγχου εφαρμόσθηκαν ικανοποιητικά.

Το πιστοποιητικό βασίζεται στην εξέταση των διαδικασιών και δείγματος συναλλαγών. Όσον αφορά τη διοικητική δομή του οργανισμού πληρωμών, η εξέταση περιορίζεται να διαπιστώσει κατά πόσον η εν λόγω δομή είναι ικανή να εξασφαλίσει τον έλεγχο της συμμόρφωσης με τους κοινοτικούς κανόνες πριν από την καταβολή των πληρωμών.

4. Ο οργανισμός πιστοποίησης συντάσσει έκθεση με τα πορίσματά του. Η έκθεση περιλαμβάνει τα καθήκοντα που έχουν ανατεθεί ή που ασκούνται από τις εθνικές τελωνειακές αρχές. Στην έκθεση δηλώνονται τα εξής:

Η έκθεση συνοδεύεται από τα εξής:

▼M2

ΚΕΦΑΛΑΙΟ 1α

ΑΝΑΚΤΗΣΗ ΟΦΕΙΛΩΝ

Άρθρο 5α

Κανόνας de minimis

Με την επιφύλαξη του πρώτου εδαφίου της παραγράφου 3 του άρθρου 6 του κανονισμού (ΕΚ) αριθ. 1782/2003 του Συμβουλίου ( 5 ), θεωρείται ότι πληρούνται οι προϋποθέσεις του άρθρου 32 παράγραφος 6 στοιχείο α) και του άρθρου 33 παράγραφος 7 του κανονισμού (ΕΚ) αριθ. 1290/2005, εάν το ποσό που πρέπει να ανακτηθεί από τον δικαιούχο σε σχέση με μεμονωμένη πληρωμή για ένα καθεστώς ενισχύσεων, χωρίς τους τόκους, δεν υπερβαίνει τα 100 EUR.

Άρθρο 5β

Μέθοδος ανάκτησης

Με την επιφύλαξη άλλων εκτελεστικών μέτρων που προβλέπονται στο εθνικό δίκαιο, τα κράτη μέλη συμψηφίζουν τις τυχόν εκκρεμείς οφειλές ενός δικαιούχου, οι οποίες έχουν βεβαιωθεί σύμφωνα με την εθνική νομοθεσία, με μελλοντικές πληρωμές που πρόκειται να γίνουν προς τον ίδιο δικαιούχο από τον οργανισμό πληρωμών που είναι αρμόδιος για την ανάκτηση της οφειλής.

▼B

ΚΕΦΑΛΑΙΟ 2

ΕΚΚΑΘΑΡΙΣΗ ΛΟΓΑΡΙΑΣΜΩΝ

▼M1

Άρθρο 6

Περιεχόμενο των ετήσιων λογαριασμών

Οι ετήσιοι λογαριασμοί που προβλέπονται στο άρθρο 8 παράγραφος 1 στοιχείο γ) σημείο iii) του κανονισμού (ΕΚ) αριθ. 1290/2005 περιλαμβάνουν:

▼B

Άρθρο 7

Διαβίβαση στοιχείων

1. Για τους σκοπούς της εκκαθάρισης των λογαριασμών σύμφωνα με το άρθρο 30 του κανονισμού (ΕΚ) αριθ. 1290/2005, κάθε κράτος μέλος αποστέλλει στην Επιτροπή:

2. Τα έγγραφα και τα λογιστικά στοιχεία που προβλέπονται στην παράγραφο 1 αποστέλλονται στην Επιτροπή το αργότερο έως την 1η Φεβρουαρίου του έτους που ακολουθεί το τέλος του οικονομικού έτους στο οποίο αναφέρονται. Τα έγγραφα που προβλέπονται στα στοιχεία α), β) και δ) της παρούσας παραγράφου αποστέλλονται σε ένα αντίγραφο συνοδευόμενα από ηλεκτρονικό αντίγραφο, σύμφωνα με το μορφότυπο και υπό τους όρους που θέσπισε η Επιτροπή σύμφωνα με το άρθρο 18 του κανονισμού (ΕΚ) αριθ. 883/2006.

3. Κατόπιν αιτήσεως της Επιτροπής ή με πρωτοβουλία του κράτους μέλους, είναι δυνατόν να αποσταλούν στην Επιτροπή περαιτέρω στοιχεία σχετικά με την εκκαθάριση των λογαριασμών, εντός προθεσμίας που ορίζει η Επιτροπή, λαμβάνοντας υπόψη το σύνολο του έργου που απαιτείται για την παροχή των εν λόγω στοιχείων. Ελλείψει των εν λόγω στοιχείων, η Επιτροπή δύναται να προβεί σε εκκαθάριση των λογαριασμών βάσει των στοιχείων που έχει στη διάθεσή της.

4. Σε δεόντως αιτιολογημένες περιπτώσεις, η Επιτροπή δύναται να δεχθεί αίτημα για καθυστερημένη υποβολή των στοιχείων, εάν το συγκεκριμένο αίτημα της υποβληθεί πριν από τη σχετική προθεσμία υποβολής.

5. Εάν κράτος μέλος έχει διαπιστεύσει περισσότερους από έναν οργανισμό πληρωμών, διαβιβάζει επίσης στην Επιτροπή, μέχρι τις 15 Φεβρουαρίου του έτους που ακολουθεί το τέλος του σχετικού οικονομικού έτους, μια συγκεφαλαίωση, συντασσόμενη από τον οργανισμό συντονισμού, η οποία περιλαμβάνει επισκόπηση των δηλώσεων αξιοπιστίας που προβλέπονται στο άρθρο 3 και των πιστοποιητικών που προβλέπονται στο άρθρο 5 παράγραφος 3.

Άρθρο 8

Μορφή και περιεχόμενο των λογιστικών στοιχείων

1. Η μορφή και το περιεχόμενο των λογιστικών στοιχείων που προβλέπονται στο άρθρο 7 παράγραφος 1 στοιχείο γ) και ο τρόπος διαβίβασής τους στην Επιτροπή καθορίζονται σύμφωνα με τη διαδικασία που αναφέρεται στο άρθρο 41 παράγραφος 2 του κανονισμού (ΕΚ) αριθ. 1290/2005.

2. Τα λογιστικά στοιχεία χρησιμοποιούνται από την Επιτροπή με μοναδικό σκοπό:

Το Ευρωπαϊκό Ελεγκτικό Συνέδριο και η Ευρωπαϊκή Υπηρεσία Καταπολέμησης της Απάτης (OLAF) έχουν πρόσβαση στα εν λόγω στοιχεία για την εκτέλεση των καθηκόντων τους.

3. Όποια προσωπικά δεδομένα περιλαμβάνονται στα λογιστικά στοιχεία που συγκεντρώθηκαν υποβάλλονται σε επεξεργασία μόνο για τους σκοπούς που προσδιορίζονται στην παράγραφο 2. Ειδικότερα, εάν η Επιτροπή χρησιμοποιεί τα λογιστικά στοιχεία για τους σκοπούς που αναφέρονται στην παράγραφο 2 στοιχείο β), οφείλει να καταστήσει τα εν λόγω στοιχεία ανώνυμα και να τα επεξεργάζεται μόνο σε συγκεντρωτική μορφή.

4. Οι ερωτήσεις σχετικά με την επεξεργασία των προσωπικών τους δεδομένων υποβάλλονται από τους ενδιαφερομένους στην Επιτροπή όπως προβλέπεται στο παράρτημα IV.

5. Η Επιτροπή διασφαλίζει το απόρρητο και την ασφαλή τήρηση των λογιστικών στοιχείων.

Άρθρο 9

Φύλαξη λογιστικών στοιχείων

1. Τα παραστατικά που αφορούν τις χρηματοδοτούμενες δαπάνες και τα έσοδα για ειδικό προορισμό τα οποία εισπράττονται από το ΕΓΤΕ φυλάσσονται στη διάθεση της Επιτροπής τουλάχιστον επί τρία έτη μετά από το έτος κατά το οποίο η Επιτροπή εκκαθαρίζει τους λογαριασμούς του σχετικού οικονομικού έτους, βάσει του άρθρου 30 του κανονισμού (ΕΚ) αριθ. 1290/2005.

2. Τα παραστατικά που αφορούν τις χρηματοδοτούμενες δαπάνες και τα έσοδα για ειδικό προορισμό τα οποία εισπράττονται από το ΕΓΤΑΑ φυλάσσονται στη διάθεση της Επιτροπής τουλάχιστον επί τρία έτη μετά από το έτος κατά το οποίο πραγματοποιήθηκε η τελική πληρωμή από τον οργανισμό πληρωμών.

3. Σε περίπτωση παρατυπιών ή παραλείψεων, τα παραστατικά που αναφέρονται στις παραγράφους 1 και 2 πρέπει να φυλάσσονται στη διάθεση της Επιτροπής τουλάχιστον επί τρία έτη μετά από το έτος κατά το οποίο τα ποσά ανακτώνται πλήρως από τον δικαιούχο και πιστώνονται στο ΕΓΤΕ ή στο ΕΓΤΑΑ, ή κατά το οποίο καθορίζονται οι οικονομικές επιπτώσεις της μη ανάκτησης βάσει του άρθρου 32 παράγραφος 5 ή του άρθρου 33 παράγραφος 8 του κανονισμού (ΕΚ) αριθ. 1290/2005.

4. Σε περίπτωση διαδικασίας εκκαθάρισης ως προς τη συμμόρφωση που προβλέπεται στο άρθρο 31 του κανονισμού (ΕΚ) αριθ. 1290/2005, τα παραστατικά που προβλέπονται στις παραγράφους 1 και 2 του παρόντος άρθρου φυλάσσονται στη διάθεση της Επιτροπής τουλάχιστον επί ένα έτος μετά από αυτό κατά το οποίο έχει ολοκληρωθεί η εν λόγω διαδικασία ή, εάν η απόφαση για τη συμμόρφωση εκκρεμεί ενώπιον του Δικαστηρίου των Ευρωπαϊκών Κοινοτήτων, τουλάχιστον επί ένα έτος μετά από το έτος περαίωσης της εν λόγω διαδικασίας.

Άρθρο 10

Δημοσιονομική εκκαθάριση

1. Η απόφαση εκκαθάρισης των λογαριασμών που προβλέπεται στο άρθρο 30 του κανονισμού (ΕΚ) αριθ. 1290/2005 καθορίζει τα ποσά των δαπανών που πραγματοποιήθηκαν σε κάθε κράτος μέλος κατά τη διάρκεια του σχετικού οικονομικού έτους, τα οποία αναγνωρίζεται ότι καταλογίζονται στο ΕΓΤΕ και στο ΕΓΤΑΑ βάσει των λογαριασμών που αναφέρονται στο άρθρο 6 του παρόντος κανονισμού και όποιων μειώσεων και αναστολών βάσει των άρθρων 17 και 27 του κανονισμού (ΕΚ) αριθ. 1290/2005.

Όσον αφορά το ΕΓΤΕ, καθορίζει επίσης τα ποσά που χρεώνονται στην Κοινότητα και στο σχετικό κράτος μέλος, σύμφωνα με το άρθρο 32 παράγραφος 5 του κανονισμού (ΕΚ) αριθ. 1290/2005.

Όσον αφορά το ΕΓΤΑΑ, το ποσό που καθορίζεται από την απόφαση εκκαθάρισης των λογαριασμών περιλαμβάνει τα κονδύλια τα οποία μπορεί να επαναχρησιμοποιήσει το ενδιαφερόμενο κράτος μέλος, σύμφωνα με το άρθρο 33 παράγραφος 3 στοιχείο γ) του κανονισμού (ΕΚ) αριθ. 1290/2005.

2. Όσον αφορά το ΕΓΤΕ, το ποσό, το οποίο ως αποτέλεσμα της απόφασης εκκαθάρισης λογαριασμών είναι ανακτήσιμο από κάθε κράτος μέλος ή πληρωτέο σε αυτό, καθορίζεται αφαιρώντας τις μηνιαίες πληρωμές του σχετικού οικονομικού έτους από τις δαπάνες που αναγνωρίζονται για το ίδιο έτος σύμφωνα με την παράγραφο 1. Η Επιτροπή αφαιρεί ή προσθέτει το εν λόγω ποσό στην μηνιαία πληρωμή που αφορά τις δαπάνες που πραγματοποιήθηκαν εντός του δεύτερου μήνα από την απόφαση εκκαθάρισης λογαριασμών.

Όσον αφορά το ΕΓΤΑΑ, το ποσό, το οποίο ως αποτέλεσμα της απόφασης εκκαθάρισης λογαριασμών είναι ανακτήσιμο από κάθε κράτος μέλος ή πληρωτέο σε αυτό, καθορίζεται αφαιρώντας τις ενδιάμεσες πληρωμές του σχετικού οικονομικού έτους από τις δαπάνες που αναγνωρίζονται για το ίδιο έτος σύμφωνα με την παράγραφο 1. Η Επιτροπή αφαιρεί ή προσθέτει το εν λόγω ποσό στην επόμενη ενδιάμεση πληρωμή ή στην τελική πληρωμή.

3. Η Επιτροπή ανακοινώνει στο ενδιαφερόμενο κράτος μέλος τα αποτελέσματα της εξακρίβωσης των στοιχείων που της διαβιβάστηκαν, καθώς και τις τροποποιήσεις που προτείνει, το αργότερο έως τις 31 Μαρτίου μετά από τη λήξη του οικονομικού έτους.

4. Εάν για λόγους οφειλόμενους στο ενδιαφερόμενο κράτος μέλος η Επιτροπή δεν είναι σε θέση να εκκαθαρίσει τους λογαριασμούς του κράτους μέλους πριν την 30ή Απριλίου του επόμενου έτους, η Επιτροπή κοινοποιεί στο κράτος μέλος τις συμπληρωματικές έρευνες που προτίθεται να διενεργήσει σύμφωνα με το άρθρο 37 του κανονισμού (ΕΚ) αριθ. 1290/2005.

5. Το παρόν άρθρο εφαρμόζεται τηρουμένων των αναλογιών στα έσοδα για ειδικό προορισμό, κατά την έννοια του άρθρου 34 του κανονισμού (ΕΚ) αριθ. 1290/2005.

Άρθρο 11

Εκκαθάριση ως προς τη συμμόρφωση

1. Εάν, ως αποτέλεσμα έρευνας, η Επιτροπή θεωρεί ότι οι δαπάνες δεν πραγματοποιήθηκαν σύμφωνα με τους κοινοτικούς κανόνες, κοινοποιεί τα πορίσματά της στο ενδιαφερόμενο κράτος μέλος και υποδεικνύει τα απαραίτητα διορθωτικά μέτρα προκειμένου να διασφαλιστεί η μελλοντική συμμόρφωση με τους εν λόγω κανόνες.

Η κοινοποίηση περιέχει παραπομπή στο παρόν άρθρο. Το κράτος μέλος απαντά εντός δύο μηνών από την παραλαβή της κοινοποίησης και η Επιτροπή δύναται να τροποποιήσει τη θέση της αναλόγως. Σε αιτιολογημένες περιπτώσεις, η Επιτροπή είναι δυνατόν να χορηγήσει παράταση της προθεσμίας απάντησης.

Μετά την εκπνοή του χρονικού διαστήματος εντός του οποίου πρέπει να δοθεί απάντηση, η Επιτροπή συγκαλεί διμερή συνάντηση και αμφότερα τα μέρη καταβάλλουν προσπάθειες προκειμένου να καταλήξουν σε συμφωνία σχετικά με τα μέτρα που πρέπει να ληφθούν, καθώς και σχετικά με την εκτίμηση της σοβαρότητας της παράβασης και της οικονομικής ζημίας που προκλήθηκε στον κοινοτικό προϋπολογισμό.

2. Εντός δύο μηνών από την ημερομηνία παραλαβής των πρακτικών της διμερούς συνάντησης που προβλέπεται στην παράγραφο 1 τρίτο εδάφιο, το κράτος μέλος κοινοποιεί τις πληροφορίες που ζητήθηκαν κατά τη συνάντηση ή όσες άλλες πληροφορίες θεωρεί χρήσιμες για την εν εξελίξει εξέταση.

Σε αιτιολογημένες περιπτώσεις η Επιτροπή δύναται, κατόπιν αιτιολογημένου αιτήματος κράτους μέλους, να επιτρέψει παράταση του χρονικού διαστήματος που προβλέπεται στο πρώτο εδάφιο. Το αίτημα απευθύνεται στην Επιτροπή πριν από την εκπνοή του εν λόγω διαστήματος.

Μετά από την εκπνοή του διαστήματος που αναφέρεται στο πρώτο εδάφιο, η Επιτροπή κοινοποιεί επισήμως τα συμπεράσματά της στο κράτος μέλος, βάσει των πληροφοριών που έλαβε στο πλαίσιο της διαδικασίας εκκαθάρισης ως προς τη συμμόρφωση. Στην κοινοποίηση αξιολογούνται οι δαπάνες τις οποίες η Επιτροπή προβλέπει να αποκλείσει από την κοινοτική χρηματοδότηση βάσει του άρθρου 31 του κανονισμού (ΕΚ) αριθ. 1290/2005 και γίνεται παραπομπή στο άρθρο 16 παράγραφος 1 του παρόντος κανονισμού.

3. Το κράτος μέλος ενημερώνει την Επιτροπή σχετικά με τα διορθωτικά μέτρα που έχει λάβει προκειμένου να διασφαλίσει τη συμμόρφωση με τους κοινοτικούς κανόνες και την πραγματική ημερομηνία εφαρμογής τους.

Η Επιτροπή, εφόσον εξετάσει τις εκθέσεις που συντάσσει το όργανο συμβιβασμού σύμφωνα με το Κεφάλαιο 3 του παρόντος κανονισμού θεσπίζει, εφόσον κριθεί σκόπιμο, μία ή περισσότερες αποφάσεις βάσει του άρθρου 31 του κανονισμού (ΕΚ) αριθ. 1290/2005, προκειμένου να αποκλείσει από την κοινοτική χρηματοδότηση δαπάνες που χαρακτηρίζονται από μη συμμόρφωση με τους κοινοτικούς κανόνες, έως ότου το κράτος μέλος εφαρμόσει αποτελεσματικά τα διορθωτικά μέτρα.

Κατά την αξιολόγηση των δαπανών που πρόκειται να αποκλειστούν από την κοινοτική χρηματοδότηση, η Επιτροπή δύναται να λάβει υπόψη οιαδήποτε στοιχεία κοινοποιούν τα κράτη μέλη μετά την εκπνοή του χρονικού διαστήματος που προβλέπεται στην παράγραφο 2, εάν αυτό είναι αναγκαίο για την καλύτερη εκτίμηση της οικονομικής ζημίας που προκλήθηκε στον κοινοτικό προϋπολογισμό, με την προϋπόθεση ότι η καθυστερημένη διαβίβαση των στοιχείων δικαιολογείται από έκτακτες συνθήκες.

4. Όσον αφορά το ΕΓΤΕ, η Επιτροπή επιβάλλει μειώσεις από την κοινοτική χρηματοδότηση στις μηνιαίες πληρωμές που αφορούν τις δαπάνες που πραγματοποιήθηκαν κατά τον δεύτερο μήνα που έπεται της απόφασης, σύμφωνα με το άρθρο 31 του κανονισμού (ΕΚ) αριθ. 1290/2005.

Όσον αφορά το ΕΓΤΑΑ, η Επιτροπή επιβάλλει μειώσεις από την κοινοτική χρηματοδότηση στην επόμενη ενδιάμεση πληρωμή ή στην τελική πληρωμή.

Ωστόσο, μετά από αίτημα του κράτους μέλους και εφόσον αυτό δικαιολογείται από τη σπουδαιότητα των διορθώσεων, η Επιτροπή, κατόπιν διαβούλευσης με την επιτροπή των γεωργικών ταμείων, δύναται να ορίσει διαφορετική ημερομηνία για τις μειώσεις.

5. Το παρόν άρθρο εφαρμόζεται κατ’ αναλογία στα έσοδα για ειδικό προορισμό, κατά την έννοια του άρθρου 34 του κανονισμού (ΕΚ) αριθ. 1290/2005.

ΚΕΦΑΛΑΙΟ 3

ΔΙΑΔΙΚΑΣΙΑ ΣΥΜΒΙΒΑΣΜΟΥ

Άρθρο 12

Όργανο συμβιβασμού

Για τους σκοπούς της διαδικασίας εκκαθάρισης ως προς τη συμμόρφωση που προβλέπεται στο άρθρο 31 του κανονισμού (ΕΚ) αριθ. 1290/2005, η Επιτροπή συγκροτεί όργανο συμβιβασμού. Τα καθήκοντά του είναι τα εξής:

Άρθρο 13

Σύνθεση του οργάνου συμβιβασμού

1. Το όργανο συμβιβασμού απαρτίζεται από πέντε μέλη, τα οποία επιλέγονται μεταξύ εξεχουσών προσωπικοτήτων που παρέχουν όλα τα εχέγγυα ανεξαρτησίας και διαθέτουν ειδίκευση υψηλού επίπεδου σε θέματα που αφορούν τη χρηματοδότηση της Κοινής Γεωργικής Πολιτικής, συμπεριλαμβανομένης της αγροτικής ανάπτυξης, ή στις πρακτικές του δημοσιονομικού ελέγχου.

Τα μέλη πρέπει να είναι υπήκοοι διαφορετικών κρατών μελών.

2. Ο πρόεδρος, τα μέλη και τα αναπληρωματικά μέλη διορίζονται από την Επιτροπή για αρχική θητεία τριών ετών, κατόπιν διαβούλευσης με την επιτροπή των γεωργικών ταμείων.

Η θητεία μπορεί να ανανεωθεί κάθε φορά για ένα μόνο έτος, με ενημέρωση της επιτροπής των γεωργικών ταμείων. Ωστόσο, εάν ο προς διορισμό πρόεδρος είναι ήδη μέλος του οργάνου συμβιβασμού, η αρχική του θητεία ως προέδρου είναι τρία έτη.

Τα ονόματα του προέδρου, των μελών και των αναπληρωματικών μελών δημοσιεύονται στη σειρά «C» της Επίσημης Εφημερίδας της Ευρωπαϊκής Ένωσης.

3. Τα μέλη του οργάνου συμβιβασμού αμείβονται λαμβάνοντας υπόψη τον χρόνο που απαιτείται να αφιερώσουν στα καθήκοντά τους. Το κόστος επικοινωνιών και οδοιπορικών καλύπτεται σύμφωνα με τους ισχύοντες κανόνες.

4. Μετά τη λήξη της θητείας τους, ο πρόεδρος και τα μέλη παραμένουν εν ενεργεία έως ότου αντικατασταθούν ή έως ότου ανανεωθεί η θητεία τους.

5. Η Επιτροπή, κατόπιν διαβούλευσης με την επιτροπή των γεωργικών ταμείων, μπορεί να θέσει τέλος στη θητεία μέλους που δεν πληροί πλέον τους όρους που απαιτούνται για την άσκηση των καθηκόντων του εντός του οργάνου συμβιβασμού ή το οποίο για οιονδήποτε λόγο δεν είναι διαθέσιμο επ’ αόριστον.

Σε αυτή την περίπτωση, το μέλος αντικαθίσταται για το υπόλοιπο χρονικό διάστημα του διορισμού του από ένα αναπληρωματικό μέλος, ενώ ενημερώνεται η επιτροπή των γεωργικών ταμείων.

Εάν λήξει η θητεία του προέδρου, το μέλος το οποίο πρόκειται να αναλάβει καθήκοντα προέδρου για το υπόλοιπο χρονικό διάστημα για το οποίο είχε διοριστεί ο πρόεδρος διορίζεται από την Επιτροπή, κατόπιν διαβούλευσης με την επιτροπή των γεωργικών ταμείων.

Άρθρο 14

Ανεξαρτησία του οργάνου συμβιβασμού

1. Τα μέλη του οργάνου συμβιβασμού εκτελούν τα καθήκοντά τους με πλήρη ανεξαρτησία και δεν επιζητούν ούτε λαμβάνουν οδηγίες από οιαδήποτε κυβέρνηση ή οιονδήποτε οργανισμό.

Κανένα μέλος δεν συμμετέχει στις εργασίες του οργάνου συμβιβασμού, ούτε υπογράφει έκθεση, εάν σε προηγούμενη θητεία είχε εμπλακεί προσωπικά στο υπό κρίση θέμα.

2. Με την επιφύλαξη των διατάξεων του άρθρου 287 της Συνθήκης, τα μέλη δεν αποκαλύπτουν οιεσδήποτε πληροφορίες έλαβαν γνώση στο πλαίσιο της εργασίας τους εντός του οργάνου συμβιβασμού. Οι εν λόγω πληροφορίες είναι εμπιστευτικές και καλύπτονται από την υποχρέωση τήρησης επαγγελματικού απορρήτου.

Άρθρο 15

Εργασιακές ρυθμίσεις

1. Οι συνεδριάσεις του οργάνου συμβιβασμού πραγματοποιούνται στην έδρα της Επιτροπής. Ο πρόεδρος προετοιμάζει και οργανώνει τις εργασίες. Εν τη απουσία του και με την επιφύλαξη του άρθρου 13 παράγραφος 5 πρώτο εδάφιο, τα καθήκοντα προέδρου εκτελούνται από το μεγαλύτερο σε ηλικία μέλος.

Η γραμματεία του οργάνου συμβιβασμού παρέχεται από την Επιτροπή.

2. Με την επιφύλαξη του άρθρου 14 παράγραφος 1 δεύτερο εδάφιο, οι εκθέσεις εγκρίνονται με την απόλυτη πλειοψηφία των παρόντων μελών, ενώ ο απαραίτητος αριθμός μελών για την επίτευξη απαρτίας είναι τρία.

Οι εκθέσεις υπογράφονται από τον πρόεδρο και τα μέλη που έλαβαν μέρος στις συσκέψεις. Συνυπογράφονται από τη γραμματεία.

Άρθρο 16

Διαδικασία συμβιβασμού

1. Ένα κράτος μέλος δύναται να προσφύγει ενώπιον του οργάνου συμβιβασμού εντός τριάντα εργασίμων ημερών από την παραλαβή της επίσημης κοινοποίησης της Επιτροπής που αναφέρεται στο άρθρο 11 παράγραφος 2 τρίτο εδάφιο, αποστέλλοντας αιτιολογημένη αίτηση συμβιβασμού στη γραμματεία του οργάνου συμβιβασμού.

Η διαδικασία που πρέπει να ακολουθείται και η διεύθυνση της γραμματείας κοινοποιούνται στα κράτη μέλη μέσω της επιτροπής των γεωργικών ταμείων.

2. Η αίτηση συμβιβασμού γίνεται δεκτή μόνον εφόσον, σύμφωνα με την κοινοποίηση της Επιτροπής, το ποσό που προβλέπεται να αποκλειστεί από την κοινοτική χρηματοδότηση:

Επιπροσθέτως, εάν το κράτος μέλος κατά τις προγενέστερες διαβουλεύσεις επικαλέστηκε και απέδειξε ότι πρόκειται για θέμα αρχής σχετικό με την εφαρμογή των κοινοτικών κανόνων, ο πρόεδρος του οργάνου συμβιβασμού μπορεί να κάνει δεκτή την αίτηση συμβιβασμού. Ωστόσο, η εν λόγω αίτηση δεν γίνεται δεκτή εάν αφορά αποκλειστικά και μόνο θέμα νομικής ερμηνείας.

3. Το όργανο συμβιβασμού διεξάγει τις έρευνές του κατά τρόπο όσο το δυνατόν άτυπο και ταχύ, βασιζόμενο στα στοιχεία του φακέλου και στην αμερόληπτη ακρόαση της Επιτροπής και των ενδιαφερόμενων εθνικών αρχών.

4. Εάν, εντός τεσσάρων μηνών από την ημερομηνία κατά την οποία επελήφθη της υπόθεσης, το όργανο συμβιβασμού δεν είναι σε θέση να συμβιβάσει τις θέσεις της Επιτροπής και του κράτους μέλους, η διαδικασία συμβιβασμού θεωρείται ότι έχει αποτύχει. Στην έκθεση που προβλέπεται στο άρθρο 12 στοιχείο γ) αναφέρονται οι λόγοι για τους οποίους δεν επετεύχθη σύγκλιση θέσεων. Αναφέρεται εάν έχει επιτευχθεί κάποια μερική συμφωνία στο πλαίσιο της διαδικασίας.

Η έκθεση αποστέλλεται:

ΚΕΦΑΛΑΙΟ 4

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

Άρθρο 17

Μεταβατικές διατάξεις

1. Εάν ένας οργανισμός πληρωμών, ο οποίος διαπιστεύθηκε σύμφωνα με τον κανονισμό (ΕΚ) αριθ. 1663/95, αναλαμβάνει την ευθύνη δαπανών για τις οποίες δεν ήταν προηγουμένως υπεύθυνος, η εξέταση που προβλέπεται στο άρθρο 1 παράγραφος 3 του παρόντος κανονισμού και η νέα διαπίστευση που απαιτείται λόγω των νέων αρμοδιοτήτων ολοκληρώνεται το αργότερο στις 16 Οκτωβρίου 2007.

2. Για το οικονομικό έτος 2007, η έκθεση του οργανισμού πιστοποίησης που προβλέπεται στο άρθρο 5 παράγραφος 4 περιλαμβάνει μόνο παρατηρήσεις και προσωρινά συμπεράσματα, χρησιμοποιώντας ένα σύστημα βαθμολόγησης, σχετικά με τα μέτρα που τέθηκαν σε εφαρμογή από τον οργανισμό πληρωμών σχετικά με την ασφάλεια των συστημάτων πληροφορικής. Οι εν λόγω παρατηρήσεις βασίζονται στα ισχύοντα και διεθνώς αποδεκτά πρότυπα ασφάλειας, όπως προβλέπεται στο παράρτημα I σημείο 3.B, και αναφέρουν τον βαθμό στον οποίο έχουν εφαρμοστεί αποτελεσματικά μέτρα ασφάλειας.

Άρθρο 18

Κατάργηση

1. Ο κανονισμός (ΕΚ) αριθ. 1663/95, ο κανονισμός (ΕΚ) αριθ. 2390/1999 και η απόφαση 94/442/ΕΚ καταργούνται από τις 16 Οκτωβρίου 2006. Ωστόσο, ο κανονισμός (ΕΚ) αριθ. 1663/95 εξακολουθεί να εφαρμόζεται για την εκκαθάριση λογαριασμών δυνάμει του άρθρου 7 παράγραφος 3 του κανονισμού (ΕΚ) αριθ. 1258/1999 του Συμβουλίου ( 8 ), για το οικονομικό έτος 2006.

Ο πρόεδρος, τα μέλη και τα αναπληρωματικά μέλη του οργάνου συμβιβασμού που διορίστηκαν βάσει της απόφασης 94/442/ΕΚ, παραμένουν στη θέση τους μέχρι τη λήξη της θητείας τους ή έως ότου αντικατασταθούν.

2. Οι παραπομπές στις καταργηθείσες πράξεις της παραγράφου 1 νοούνται ως παραπομπές στον παρόντα κανονισμό και αναγιγνώσκονται σύμφωνα με τον πίνακα αντιστοιχιών του παραρτήματος V.

Άρθρο 19

Έναρξη ισχύος

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός εφαρμόζεται από τις 16 Οκτωβρίου 2006. Ωστόσο, τα άρθρα 3 και 5, το άρθρο 6 στοιχεία α) έως ε), ζ) και η), το άρθρο 7 και το άρθρο 10 εφαρμόζονται από την εν λόγω ημερομηνία μόνο για τις δαπάνες και τα έσοδα για ειδικό προορισμό που αφορούν το οικονομικό έτος 2007 και επόμενα.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

ΠΑΡΑΡΤΗΜΑ Ι

ΚΡΙΤΗΡΙΑ ΔΙΑΠΙΣΤΕΥΣΗΣ

1. Εσωτερικό περιβάλλον

A. Οργανωτική δομή

Ο οργανισμός διαθέτει οργανωτική δομή η οποία του επιτρέπει να εκτελεί τα ακόλουθα κύρια καθήκοντα σχετικά με τις δαπάνες του ΕΓΤΕ και του ΕΓΤΑΑ:

Η οργανωτική δομή του οργανισμού προβλέπει ρητή ανάθεση εξουσίας και αρμοδιοτήτων σε όλα τα επιχειρησιακά επίπεδα, καθώς και διαχωρισμό των τριών λειτουργιών που αναφέρονται στην πρώτη παράγραφο, οι αρμοδιότητες των οποίων καθορίζονται σε οργανόγραμμα. Περιλαμβάνει τις τεχνικές υπηρεσίες και την υπηρεσία εσωτερικού ελέγχου που προβλέπονται στο σημείο 4.

B. Πρότυπα όσον αφορά τους ανθρώπινους πόρους

Ο οργανισμός διασφαλίζει τα εξής:

Γ. Ανάθεση αρμοδιοτήτων

Εάν κάποια από τα καθήκοντα του οργανισμού πληρωμών εκχωρούνται σε άλλον οργανισμό βάσει του άρθρου 6 παράγραφος 1 του κανονισμού (ΕΚ) αριθ. 1290/2005, πρέπει να πληρούνται οι ακόλουθοι όροι:

Οι όροι που παρατίθενται ανωτέρω εφαρμόζονται κατ’ αναλογία στα καθήκοντα που αφορούν τις γεωργικές δαπάνες, τα οποία εκτελούνται από τις εθνικές τελωνειακές αρχές.

2. Δραστηριότητες ελέγχου

A. Διαδικασίες εντολής πληρωμής των αιτήσεων

Ο οργανισμός πληρωμών θεσπίζει τις ακόλουθες διαδικασίες:

B. Διαδικασίες πληρωμής

Ο οργανισμός πληρωμών θεσπίζει τις απαραίτητες διαδικασίες προκειμένου να διασφαλίσει ότι οι πληρωμές διενεργούνται αποκλειστικά σε τραπεζικό λογαριασμό είτε του αιτούντος είτε του εντολοδόχου του. Η πληρωμή εκτελείται από την τράπεζα του οργανισμού πληρωμών ή ενδεχομένως από το δημόσιο ταμείο, εντός πέντε εργασίμων ημερών από την ημερομηνία χρέωσης του ποσού στο ΕΓΤΕ και στο ΕΓΤΑΑ. Ωστόσο, για τα οικονομικά έτη 2007 και 2008 οι πληρωμές μπορούν επίσης να πραγματοποιούνται με εντoλές πληρωμής. Θεσπίζονται διαδικασίες που διασφαλίζουν ότι όλες οι πληρωμές για τις οποίες δεν εκτελέστηκε η μεταφορά πιστώσεων επαναπιστώνονται στα Ταμεία. Δεν πραγματοποιούνται πληρωμές τοις μετρητοίς. Η έγκριση του διατάκτη ή/και του επόπτη αυτού μπορεί να δίνεται με ηλεκτρονικά μέσα, υπό τον όρο ότι εξασφαλίζεται το ενδεδειγμένο επίπεδο ασφάλειας των εν λόγω μέσων και η ταυτότητα του υπογράφοντος αναγράφεται στα ηλεκτρονικά αρχεία.

Γ. Διαδικασίες λογιστικής καταχώρισης

Ο οργανισμός πληρωμών θεσπίζει τις ακόλουθες διαδικασίες:

Δ. Διαδικασίες προκαταβολών και εγγυήσεων

Οι πληρωμές προκαταβολών προσδιορίζονται χωριστά στις λογιστικές ή επικουρικές καταχωρίσεις. Θεσπίζονται διαδικασίες προκειμένου να διασφαλιστεί ότι:

E. Διαδικασίες οφειλών

Όλα τα κριτήρια που προβλέπονται στα σημεία Α έως Δ εφαρμόζονται κατ’ αναλογία στις εισφορές, τις καταπεσούσες εγγυήσεις, τις επιστραφείσες πληρωμές, τα έσοδα για ειδικό προορισμό, κ.λπ., που ο οργανισμός πληρωμών οφείλει να εισπράττει για λογαριασμό του ΕΓΤΕ και του ΕΓΤΑΑ.

Ο οργανισμός πληρωμών θεσπίζει ένα σύστημα για την αναγνώριση όλων των οφειλόμενων ποσών και για την καταγραφή όλων αυτών των οφειλών σε βιβλίο οφειλετών πριν από την είσπραξή τους. Το βιβλίο οφειλετών επιθεωρείται σε τακτά διαστήματα και λαμβάνονται μέτρα για την είσπραξη των ληξιπρόθεσμων οφειλών.

ΣΤ. Διαδρομή ελέγχου

Τα στοιχεία όσον αφορά τα αποδεικτικά έγγραφα της έγκρισης, της λογιστικής καταχώρισης και της πληρωμής των αιτήσεων, καθώς και της διεκπεραίωσης των προκαταβολών, των εγγυήσεων και των οφειλών είναι διαθέσιμα στον οργανισμό πληρωμών προκειμένου να διασφαλιστεί ανά πάσα στιγμή μια επαρκώς διεξοδική διαδρομή ελέγχου.

3. Ενημέρωση και επικοινωνία

A. Επικοινωνία

Ο οργανισμός πληρωμών θεσπίζει τις αναγκαίες διαδικασίες προκειμένου να διασφαλίσει ότι καταγράφεται κάθε τροποποίηση των κοινοτικών κανονισμών και ιδίως του ισχύοντος ύψους της ενίσχυσης και ότι οι οδηγίες, οι βάσεις δεδομένων και οι καταστάσεις ελέγχου ενημερώνονται εγκαίρως.

B. Ασφάλεια των συστημάτων πληροφορικής

▼M1

Η ασφάλεια των συστημάτων πληροφορικής βασίζεται στα κριτήρια που θεσπίζονται σε ισχύουσα κατά το σχετικό οικονομικό έτος έκδοση ενός εκ των ακολούθων διεθνώς αποδεκτών προτύπων:

i) Διεθνής Οργανισμός Τυποποίησης 27002: Code of practice for Information Security management (ISO) [Κώδικας πρακτικής για τη διαχείριση της ασφάλειας των πληροφοριών (ISO)],

▼B

ii) Bundesamt für Sicherheit in der Infomationstechnik: IT-Grundschutzhandbuch/Baseline Protection Manual (BSI), (Εγχειρίδιο βασικής προστασίας στον τομέα της τεχνολογίας των πληροφοριών),

iii) Information Systems Audit and Control Foundation: Control objectives for Information and related Technology — COBIT (Στόχοι ελέγχου των πληροφοριών και της σχετικής τεχνολογίας).